Document ID: 31994R0539

ΚΑΝΟΝΙΣΜΟΣ (ΕΚ) αριθ. 539/94 ΤΗΣ ΕΠΙΤΡΟΠΗΣ της 10ης Μαρτίου 1994 που επιτρέπει στην Ιρλανδία να παρεκκλίνει από την ελάχιστη περιεκτικότητα σε λιπαρές ουσίες του γάλακτος καταναλώσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1411/71 του Συμβουλίου της 29ης Ιουνίου 1971 που θεσπίζει τους συμπληρωματικούς κανόνες για την κοινή οργάνωση των αγορών στον τομέα του γάλακτος και των γαλακτοκομικών προϊόντων όσον αφορά το γάλα που προορίζεται για ανθρώπινη κατανάλωση (1), όπως τροποποιήθηκε τελευταία από τον κανονισμό (ΕΟΚ) αριθ. 2138/92 (2), και ιδίως το άρθρο 6 παράγραφος 3,
Εκτιμώντας:
ότι, στον κανονισμό (ΕΟΚ) αριθ. 1411/71, προβλέπεται, για το πλήρες γάλα που προορίζεται να παραδοθεί στον καταναλωτή, ελάχιστη περιεκτικότητα σε λιπαρές ουσίες 3,5 %- ότι δυνάμει του άρθρου 6 παράγραφος 3 του εν λόγω κανονισμού, μπορούν να παραχωρηθούν παρεκκλίσεις για τις περιοχές στις οποίες η ελάχιστη περιεκτικότητα του παραγομένου γάλακτος δεν ανέρχεται σε 3,5 %- ότι η Ιρλανδία ζήτησε την εφαρμογή της διατάξεως αυτής για το σύνολο των περιοχών της- ότι, λαμβανομένων υπόψη των δικαιολογητικών στοιχείων που προσκομίσθηκαν από το εν λόγω κράτος μέλος, είναι σκόπιμο να του παραχωρηθεί η παρέκκλιση αυτή για την περίοδο για την οποία έχει αποδειχθεί η ανάγκη παρεκκλίσεως- ότι πρέπει να παρακολουθείται προσεκτικά η εφαρμογή του μέτρου αυτού-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Μπορεί να πωλείται ως πλήρες μη τυποποιημένο γάλα, κατά την έννοια του άρθρου 3 του κανονισμού (ΕΟΚ) αριθ. 1411/71, το γάλα που παράγεται στην Ιρλανδία και του οποίου η φυσική περιεκτικότητα σε λιπαρές ουσίες δεν ανέρχεται σε 3,5 %.
2. Το κράτος μέλος που αναφέρεται στην παράγραφο 1, μεριμνά ώστε το γάλα που αποτελεί αντικείμενο της παρούσας παρέκκλισης να μην υφίσταται καμία αποκορύφωση.
Ενημερώνει την Επιτροπή για τα μέτρα που λαμβάνονται προς το σκοπό αυτό καθώς και για την εφαρμογή της παρεκκλίσεως αυτής.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου έως τις 31 Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 1994.

Labels: 18
17
11